151 



Dr. Róbert Latzel, Die Myriopoden der österreichisch-ungarischen 

 Monarchie. Zweite Halfte : Die Symphylen, Pau- 

 ropoden und Diplopoden. Wien, 1884. (XII és 

 414 lap, 16 táblával.) 



Ez alapvető munka második kötetete jóval terjedelmesebb, mint 

 az 1880-ban megjelent első kötet, mely csak a Chilopodákat foglalja 

 magában. E kötet az osztrák-magyar birodalomban talált Symphylák, 

 Panropodák és Diplopodák tüzetes leírását tartalmazza, meghatározó 

 táblázatokkal és némely helyen érdekes biológiai megfigyelések feljegy- 

 zésével. Latzel munkája az eddig megjelent ily nemű munkák kö- 

 zött valóban a legtökéletesebb, és mint már czíme is mutatja, a hazánk 

 területén előforduló Myriopodákkal is foglalkozik. Felhasznál számos 

 meglevő adatot, ezeken kívül új adatokkal is gazdagítja Myriopoda- 

 faunánkat; egyedül az a hiány benne, hogy az egyes magyarországi 

 termő helyek, a honnan szerző az illető fajt megvizsgálta, még meg- 

 közelítőleg sincsenek megjelölve, hanem többnyire csak általában 

 Magyarország van említve. Munkájában leír 105 fajt, melyek között 

 3 Symphyla, 6 Pauropoda és 96 Diplopoda van. E 105 faj közöl 

 Latzel hazánkból 35 fajt említ, melyek közöl Magyarországra nézve 

 újak : Scolopendrella nivea Scop., Glomeris connexa Koch ; Strongy- 

 losoma iadrense Pregl, Atractosoma bohemicum Bosic, Jidus luridus 

 C. Koch és hungaricus Karsch • úgy az irodalomra, mint egyúttal 

 a magyar faunára nézve új fajok : Brachydesmus filiformis, superus 

 és inferus, Polydesmus tatranus, Atractosoma carpathicum, Craspe- 

 dosoma mutabile, fíavescens, Lysiopetalum fasciatum, Jidus strictas, 

 nanus, dicentrus, plati/urus és montivagus. 



Charles Darwin, Az ember származása és az ivari kiválás. Fordí- 

 tották Török Aurél és Entz Géza. Első 

 kötet. Budapest, 1884. (LXXI és 542 1., 78 fa- 

 metszetű ábrával.) 



A k. m. természettudományi társulat könyvkiadó vállalatának 

 IV-ik cyclnsában jelent meg Darwin eme klasszikus munkájának első 

 kötete magyar nyelven. A munkát általános érdekű tárgyánál fogva 

 minden mivelt ember bizonyára nagy érdeklődéssel fogja olvasni, de 

 kiváló érdekkel bir az különösen a rovartannal foglalkozókra nézve 

 is, mert második részében, mely az ivari kiválást tárgyalja, egész 

 fejezetek az ízeltlábú állatok másodrendű ivarjellemei ismertetésének 

 vannak szentelve. A IX. fejezetben a rákok, pókok és százlábúak, 

 a X. és XI. fejezetben pedig a rovarok másodi'endü ivarjellemeinek 

 lényege és keletkezése van részletesen fejtegetve. E fejezeteket Dr. 

 Entz Géza egyetemi tanár úr fordította. — A munka második köte- 

 tének magyar fordítása öszszel fog megjelenni. 



